Horsens Teaterfestival 18. – 20. september 2020 | Som søstre vi dele…
Spillested: Kampsportcentret, Karate 1
Tid: Søndag d. 20.9.2020 kl. 11.15 og 13.45
Rabaler farce. En nærværende og medrivende teateroplevelse med stort kropsprog, latter og små gib.
Søstrene Alice og Nelly mødes efter mange års adskillelse, for sammen at dele mormors ting. Men det kommer ikke helt til at gå som de havde forestillet sig. Mormor er steget til himmels, men forinden har hun samlet de ting som hun vidste, betød noget særligt i Alice og Nelly´s barndom. Ting som de nu skal dele, og som åbner døren til barndommens verden på godt og ondt, og ikke mindst til en genforening.
Gennem søskendeparret Alice og Nelly bliver de menneskelige relationer forstørret og karikeret. Hvordan er vi overfor hinanden, hvad kan vi tillade os og hvornår siger vi fra.